Page:The Catholic prayer book.djvu/429



tabat mater dolorósa juxta Crucem lacrimósa, Dum pendébat Fílius. Cuius ánimam geméntem, contristátam et doléntem Pertransívit gládius.

O quam tristis et afflícta fuit illa benedícta, Mater Unigéniti! Quae mœrébat et dolébat, pia Mater, dum vidébat Nati pœnas ínclyti.

Quis est homo qui non fleret, matrem Christi si vidéret In tanto supplício? Quis non posset contristári Christi Matrem contemplári Doléntem cum Fílio?

Pro peccátis suæ gentis Vidit Jésum in torméntis, Et flagéllis súbditum. Vidit suum dulcem Natum moriéndo desolátum, Dum emísit spíritum.

Eia, Mater, fons amóris me sentíre vim dolóris Fac, ut tecum lúgeam. Fac, ut árdeat cor meum In amándo Christum Deum Ut sibi compláceam.